Sport kurashlarini yanada rivojlantirish chora-tadbirlari toʻgʻrisida
(resolution, 2026-01-21)

Mamlakatimizda sport kurashlarini yanada ommalashtirish, iqtidorli sportchilarni saralab olish tizimini yaxshilash hamda milliy terma jamoalarning nufuzli xalqaro sport musobaqalarida yuqori natijalarga erishishini taʼminlash maqsadida qaror qilaman: 1. Quyidagilar sport kurashlarini (yunon-rum, erkin va ayollar kurashi) rivojlantirish va ommalashtirishning asosiy maqsadlari hisoblanadi: (a) sport kurashlarini ommalashtirish, iqtidorli sportchilarni aniqlash, tanlash va saralab olish hamda ularni professional sportchi sifatida tayyorlash, musobaqalarning yangi turlarini joriy etish; (b) trenerlar, hakamlar va mutaxassislarni tayyorlash, qayta tayyorlash va ularning malakasini oshirish tizimini takomillashtirish; (v) sport kurashlari boʻyicha zamonaviy sport majmualarini barpo etish, mavjud moddiy-texnika bazasini mustahkamlash, ularni doimiy ravishda sport anjomlari va jihozlari bilan taʼminlash. 2. Quyidagilar: (a) Sport kurashlarini yanada rivojlantirish va ommalashtirish boʻyicha chora-tadbirlar dasturi 1-ilovaga muvofiq; (b) 2026 — 2032-yillarda sport kurashlarini rivojlantirish boʻyicha maqsadli koʻrsatkichlar 2-ilovaga muvofiq tasdiqlansin. 3. 2026-yildan boshlab sport kurashlari boʻyicha quyidagi musobaqalar muntazam oʻtkazib boriladi: (a) Oʻzbekiston Respublikasi Prezidenti kubogi; (b) Bosh prokuror kubogi; (v) “Oʻzbekiston botirlari” turniri; (g) Qurolli Kuchlar va huquqni muhofaza qiluvchi organlar harbiy xizmatchilari va xodimlari oʻrtasida kubok va chempionatlar. 4. Belgilansinki, mazkur qarorning 3-bandida koʻrsatilgan sport musobaqalari 2026-yildan boshlab Oʻzbekiston sport kurashlari assotsiatsiyasi mablagʻlari hamda homiylik xayriyalari hisobidan oʻtkazib boriladi. 5. Sport vazirligi, Oʻzbekiston Milliy olimpiya qoʻmitasi va Oʻzbekiston sport kurashlari assotsiatsiyasining Oʻzbekiston sport kurashlari assotsiatsiyasi huzurida Mintaqaviy sport kurashlari akademiyasini (keyingi oʻrinlarda — Akademiya) tashkil etish toʻgʻrisidagi taklifi maʼqullansin. 6. Quyidagilar Akademiyaning asosiy vazifalari etib belgilansin: (a) ilgʻor xorijiy tajribani oʻzlashtirish va xalqaro mutaxassislarni jalb qilgan holda, sport kurashlari boʻyicha sportchilar, trenerlar, hakamlar va boshqa sport mutaxassislarini zamonaviy, innovatsion metodikalar, ilmiy-tahliliy yondashuv asosida tayyorlash tizimini joriy etish; (b) Birlashgan kurash dunyosi, Osiyo sport kurashlari federatsiyasi hamda yetakchi xorijiy mamlakatlarning sport kurashlari boʻyicha federatsiya (assotsiatsiya)lari bilan hamkorlikni yanada mustahkamlash va tajriba almashish tizimini yoʻlga qoʻyish; (v) barcha darajadagi sport-taʼlim tashkilotlarida yagona yondashuv asosida sport kurashlari boʻyicha sportchilarni tayyorlashni tashkil etishga koʻmaklashish. 7. Quyidagilar Akademiya faoliyatini moliyalashtirish manbalari etib belgilansin: (a) Oʻzbekiston sport kurashlari assotsiatsiyasi mablagʻlari; (b) jismoniy va yuridik shaxslarning homiylik xayriyalari; (v) xalqaro va xorijiy tashkilotlarning grantlari; (g) qonunchilik hujjatlari bilan taqiqlanmagan boshqa manbalar. 8. Shunday tartib oʻrnatilsinki, unga muvofiq: (a) Sport vazirligi huzuridagi kurash mahorat maktablarida milliy kurash va sport kurashlari boʻyicha sportchilarni tayyorlash tizimi yoʻlga qoʻyiladi; (b) 2026/2027 oʻquv yilidan boshlab har bir tuman (shahar)da 1 tadan umumiy oʻrta taʼlim muassasalarida sport kurashlariga ixtisoslashgan sport klublari tashkil etiladi va kurash mahorat maktablariga biriktiriladi; (v) sportchilarni zamonaviy ilmiy-metodik yondashuvlar asosida tayyorlash uchun xorijiy trenerlar va mutaxassislar jalb etib boriladi. 9. Belgilansinki, 2026-yildan boshlab Oʻzbekiston sport kurashlari assotsiatsiyasi hamda Oʻzbekiston kurash federatsiyasiga har yili jami 50 milliard soʻm yoʻnaltirib boriladi. Bunda: (a) mazkur mablagʻlar: (i) Oʻzbekiston sport kurashlari assotsiatsiyasi va Oʻzbekiston kurash federatsiyasi faoliyatini moliyaviy taʼminlash va ularning moddiy-texnika bazasini mustahkamlash, shuningdek, milliy terma jamoalarni tayyorlashni tashkil qilishga sarflanadi; (ii) jinoyat natijasida davlatga yetkazilgan zarar boʻyicha undiruvlar hamda undirilgan davlat bojlari, jinoiy va maʼmuriy jarimalar, davlat foydasiga boshqa turdagi undiruvlar hamda davlat daromadiga oʻtkaziladigan olib qoʻyilgan mol-mulkni sotishga oid ijro hujjatlari boʻyicha undiriladigan mablagʻlardan (taqsimotdan avval) ajratiladi; (iii) Sport vazirligining yuridik shaxs maqomiga ega boʻlmagan Sport kurashlari va milliy kurashni rivojlantirish jamgʻarmasida jamlanadi hamda Oʻzbekiston sport kurashlari assotsiatsiyasi hamda Oʻzbekiston kurash federatsiyasining soʻrovnomasiga asosan grant sifatida ajratiladi; (b) mablagʻlarning taqsimoti Olimpiya va Paralimpiya oʻyinlariga Oʻzbekiston sportchilarini tayyorlash boʻyicha respublika komissiyasi tomonidan belgilanadi. 10. Sport kurashlarini ommalashtirish va keng targʻib qilishni tashkil qilish maqsadida: (a) Maktabgacha va maktab taʼlimi vazirligi Oʻzbekiston sport kurashlari assotsiatsiyasi bilan birgalikda: (i) har bir tuman (shahar)da kamida bittadan umumiy oʻrta taʼlim muassasalarida sport kurashlariga ixtisoslashtirilgan sport klublar faoliyatini yoʻlga qoʻysin. Bunda ushbu maktablarni sport inventarlari bilan jihozlab borish mazkur qarorning 9-bandida nazarda tutilgan mablagʻlar hisobidan amalga oshiriladi; (ii) 2026/2027 oʻquv yildan boshlab zarur infratuzilmasi mavjud boʻlgan umumiy oʻrta taʼlim muassasalarida sport kurashlari boʻyicha sport maktabining boshlangʻich tayyorgarlik guruhlari uchun ishlab chiqilgan reja asosida “Bolalar uchun kurash” dasturini joriy qilsin; (iii) sport kurashlari klublariga ega boʻlgan hamda “Bolalar uchun kurash” dasturi joriy etilgan umumiy oʻrta taʼlim muassasalari oʻrtasida sport kurashlari boʻyicha tizimli ravishda sport musobaqalarini oʻtkazib borish choralarini koʻrsin; (b) Sport vazirligi Oʻzbekiston sport kurashlari assotsiatsiyasi bilan birgalikda joylarda sport kurashlari bilan shugʻullanayotgan, shuningdek, musobaqalarda qatnashuvchi barcha sportchilar toʻgʻrisidagi maʼlumotlarni raqamlashtirish tizimini joriy etsin; (v) Oʻzbekiston sport kurashlari assotsiatsiyasi Yoshlar ishlari agentligi bilan birgalikda yoshlar, ayniqsa uyushmagan yoshlarni sport kurashlariga keng jalb etish va iqtidorli sportchilarni eng quyi boʻgʻindan saralab borishni tashkil qilsin; (g) Oliy taʼlim, fan va innovatsiyalar vazirligi: (i) har yili talabalar oʻrtasida sport kurashlari boʻyicha tizimli ravishda sport musobaqalari oʻtkazib borilishini; (ii) oliy taʼlim tashkilotlarida sport kurashlari boʻyicha seksiya va klublar faoliyati yoʻlga qoʻyilishini tashkil qilsin. 11. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari sport kurashlarini ommalashtirish maqsadida: (a) yoshlar oʻrtasida tuman (shahar) va hudud miqyosida musobaqalarni muntazam ravishda tashkil qilib borsin; (b) mahalliy oʻquv-mashgʻulot yigʻinlari va sport musobaqalarida hududiy sport jamoalari ishtirok etishini taʼminlasin. 12. Sport vazirligining buyurtmanomalari (viza talabnomalari)ga koʻra: (a) Tashqi ishlar vazirligi sport kurashlari boʻyicha jalb etiladigan xorijiy sportchi, trener va boshqa mutaxassislar, shuningdek, ularning oila aʼzolariga kirish vizalari konsullik yigʻimlari va haqiqiy xarajatlarning oʻrnini qoplash hisobidan yigʻimlar undirilmasdan belgilangan tartibda rasmiylashtirilishini taʼminlasin; (b) Ichki ishlar vazirligi sport kurashlari boʻyicha jalb etiladigan xorijiy sportchi, trener va boshqa mutaxassislar, shuningdek, ularning oila aʼzolariga belgilangan tartibda koʻp martalik vizalar rasmiylashtirilishi (uzaytirilishi) hamda Oʻzbekiston Respublikasida vaqtincha turgan joyi boʻyicha roʻyxatga olinishi va uning muddati uzaytirilishini taʼminlasin; (v) Kambagʻallikni qisqartirish va bandlik vazirligi sport kurashlari boʻyicha xorijiy sportchi, trener va boshqa mutaxassislarga Oʻzbekiston Respublikasi hududida mehnat faoliyatini amalga oshirish huquqini beruvchi tasdiqnomalar berilishini va uning muddati uzaytirilishini taʼminlasin. 13. Oʻzbekiston Respublikasi Prezidentining ayrim qarorlariga 3-ilovaga muvofiq oʻzgartirish va qoʻshimchalar kiritilsin. 14. Sport vazirligi manfaatdor vazirlik va idoralar bilan birgalikda uch oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 15. Mazkur qarorning ijrosini samarali tashkil qilishga masʼul va shaxsiy javobgar etib sport vaziri A.I. Ikramov hamda Oʻzbekiston sport kurashlari assotsiatsiyasi raisi N.T. Yoʻldoshev belgilansin. 16. Qaror ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov hamda Oʻzbekiston Respublikasi Prezidentining sport boʻyicha vakili O.Q. Abduraxmanov zimmasiga yuklansin. 1. Oʻzbekiston Respublikasi Prezidentining 2022-yil 29-iyuldagi “Taekvondo (WT) sport turini yanada rivojlantirish chora-tadbirlari toʻgʻrisida”gi PQ-337-son qarorining 6-bandida: (a) birinchi xatboshida: (i) “Yoshlar siyosati va sport vazirligi” soʻzlari “Sport vazirligi” soʻzlari bilan almashtirilsin; (ii) “B. Kurbanov” soʻzlari “Sh. Xalmuxammedov” soʻzlari bilan almashtirilsin; (b) uchinchi xatboshidagi “2024-2025-yillarda” soʻzlari “2024 — 2027-yillarda” soʻzlari bilan almashtirilsin. 2. Oʻzbekiston Respublikasi Prezidentining 2022-yil 3-noyabrdagi PQ-414-son qarori bilan tasdiqlangan Oʻzbekiston davlat jismoniy tarbiya va sport universiteti faoliyatini kompleks rivojlantirish dasturining 44-pozitsiyasi chiqarib tashlansin. 3. Oʻzbekiston Respublikasi Prezidentining 2022-yil 23-dekabrdagi “Gimnastika sport turlarini yanada rivojlantirish chora-tadbirlari toʻgʻrisida”gi PQ-449-son qaroriga 1-ilovaning 9-pozitsiyasi quyidagi tahrirda bayon etilsin: “9.Nukus, Samarqand va Fargʻona shaharlarida zamonaviy moddiy-texnika va oʻquv-mashq bazasiga ega boʻlgan hududiy gimnastika sport turlariga tayyorlash markazlarini tashkil etish.1. Obyekt barpo etiladigan manzilni aniqlash, tegishli yer maydonini ajratish.2023-yil aprel-Qoraqalpogʻiston Respublikasi Vazirlar Kengashi(F. Ermanov),Samarqand viloyati hokimligi(A. Boboyev),Fargʻona viloyati hokimligi(X. Bozarov)Oʻzbekiston gimnastika federatsiyasi(U. Rozukulov),Sport vazirligi(M. Ismailov),Iqtisodiyot va moliya vazirligi(O. Fozilkarimov),Qurilish va uy-joy kommunal xoʻjaligi vazirligi(Sh. Xidoyatov)2. Obyektning loyiha-smeta hujjatlarini ishlab chiqish va tegishli tashkilotlar xulosasini olish.2023-yil may — iyul“Oʻzavtosanoat” AJ homiylik mablagʻlari,ijrochilar mablagʻlari3. Obyektni qurish va jihozlash ishlarini moliyalashtirish manbalarini aniqlash.4. Qurilish ishlarini amalga oshirish uchun tanlov (tender) eʼlon qilish va pudratchi tashkilotlar bilan shartnomalarni rasmiylashtirish.5. Qurilish-taʼmirlash ishlarini amalga oshirish.2026-yil dekabr6. Bino va inshootlarni zamon talablari asosida jihozlash.Ijrochilar mablagʻlari7. Amalga oshirilgan qurilish-taʼmirlash ishlarini qabul qilish, nazorat-oʻlchovdan oʻtkazish.”. 4. Oʻzbekiston Respublikasi Prezidentining 2023-yil 8-maydagi “Maʼmuriy islohotlar doirasida Oʻzbekiston Respublikasi Milliy antidoping agentligi faoliyatini samarali tashkil qilish chora-tadbirlari toʻgʻrisida”gi PQ-149-son qarorining 3-bandida: (a) quyidagi mazmundagi toʻqqizinchi xatboshi bilan toʻldirilsin: “2026-yil 1-fevraldan boshlab biologik namunalarni toʻplash va tadqiqotlar (doping-testlar) oʻtkazish boʻyicha maxsus moslamalar hamda boshqa tovar va xizmatlarni xarid qilishni (xorijiy va mahalliy yetkazib beruvchilardan) “taklif soʻrovi” xarid qilish tartib-taomili orqali amalga oshiradi”; (b) toʻqqizinchi xatboshi oʻninchi xatboshi deb hisoblansin. 5. Oʻzbekiston Respublikasi Prezidentining 2023-yil 3-noyabrdagi PQ-355-son qarori bilan tasdiqlangan Milliy futbol markazi faoliyatini tashkil etish boʻyicha chora-tadbirlar dasturining 5-pozitsiyasi “Ijro muddatlari” ustunidagi “2024-2025-yillar davomida” soʻzlari “2024 — 2026-yillar davomida” soʻzlari bilan almashtirilsin. 6. Oʻzbekiston Respublikasi Prezidentining 2024-yil 19-iyuldagi PQ-274-son qarori bilan tasdiqlangan 2024 — 2026-yillarda voleybol sport turlarini rivojlantirish dasturining 9-pozitsiyasi chiqarib tashlansin. 7. Oʻzbekiston Respublikasi Prezidentining 2024-yil 4-dekabrdagi PQ-421-son qarori bilan tasdiqlangan Jamoaviy sport turlari bilan muntazam shugʻullanishni tashkil qilish hamda ushbu sport turlarini yanada rivojlantirish boʻyicha “yoʻl xaritasi”ning 6-pozitsiyasi quyidagi tahrirda bayon etilsin: